Didysis Paryžius
Didysis Paryžius (pranc. Métropole du Grand Paris) – administracinis vienetas arba miestų aglomeracija, susiformavusi šiaurinės Prancūzijos Il de Franso regione. Apima Paryžiaus miestą ir aplink jį esančius Aukštutinės Senos, Senos-Sen Deni, Marnos Slėnio departamentus ir Uazos slėnio departamento 1 bei Esono departamento 6 kantonus – iš viso užima 814,20 km² teritoriją. 2020 m. gyveno 7,2 mln. žmonių, kurių tankumas 8 843 žm./km². Didysis Paryžius buvo įkurtas 2016 m. sausio 1 d.